In rugbynuus was RG Snyman se debuut vir Munster van korte duur. Die reuseslot was vir slegs sewe minute op die veld voordat hy sy knie in ’n lynstaan beseer het.
“RG is ’n taai kalant en hy verlaat nie sommer die veld nie. Hy het ’n lynstaanbal gegaps en sleg geval; maar dit is waaroor rugby soms gaan. Daar is kere dat jy deur moeilike tye moet gaan.”
Die 38-jarige James Anderson het met die bal uitgeblink en spog met ’n boulontleding van 5/56. Hy benodig slegs twee verdere paaltjies vir 600 toetspaaltjies agter sy naam.